Meer as 60 films word vertoon, waarvan die kortste 'n skamele ses minute en die langste 145 minute lank is. Daar word ook 'n rekordgetal van 26 Suid-Afrikaanse dokumentêre films vertoon. Verlede jaar het meer as 10 000 rolprentgangers die filmfees bygewoon. Daar word ook verskeie fassinerende werkswinkels oor dokumentêre films aangebied.
Is jy verveeld by die werk? Is die baas dalk op 'n sakereis na Istanboel? Het jou sekretaresse haar sjarme verloor? Is jy gatvol vir Solitaire?
Moenie vrees nie, liewe webvraat. Ons almal se gunsteling Afrikaanse dagblad in die Wes-Kaap, Die Burger, bied 'n nuutjie in Afrikaans op hul webwerf.
Behalwe vir die blokkiesraaisel is daar ook 'n weeklikse nuusvasvra wat Woensdae gepubliseer word uit die afgelope week se koerante.
Groot nuuskierigheid heers in literêre kringe oor wie die bykans 40 Afrikaanse skrywers, filosowe en literatore is wat by die eerste Afrikaanse tak van die skrywersorganisasie PEN aangesluit het.
Vanaand is dit weer tyd vir die splinternuwe reeks van Jan Scholtz se Song vir Katryn II. Hierdie gewilde reeks, met rocker Valiant Swart wat die rol van Jinx vertolk, het kykNET-kykers se verbeelding verlede jaar aangegryp en Valiant se musiek aan 'n reusegehoor bekendgestel.
Hou LitNet dop vir die spesiale Song vir Katryn II-blad wat binnekort gereed sal wees! Neem deel aan die gesprekke oor die reeks en staan die kans om CD's en ander pryse te wen.
Daar was 'n militêre parade op Kerkplein en die saluut is deur Dan Roodt waargeneem. (Klik hier vir foto's en hier vir Ossewania II se stuitige stukkie satire.